Kifogta a Veszprém a címvédőt a BL-ben
Összekerült a címvédő francia Montpellier HB csapatával a férfi kézilabda-Bajnokok Ligája csoportjainak sorsolásán.
A tavaszi négyes döntő résztvevői közül negyedik helyezett macedón Vardar Szkopjét ugyancsak az A csoportba sorsolták.

A magyar bajnok MOL-Pick Szeged – a többi között – a legutóbb BL-döntős francia HBC Nantes és a bronzérmes Paris Saint-Germain társaságában a B csoportba került. A két magyar csapat nem kerülhetett azonos nyolcasba.

Az A és a B csoport első hat-hat helyezettje jut a rájátszás első fordulójába, ahol a két csoportelsőnek nem kell pályára lépnie. A kieséses szakasz első köréhez két együttes csatlakozik még a gyengébb együtteseket felvonultató C és D csoportból.

A negyeddöntőben aztán a hat párharc győztese, valamint az A és B csoport első helyezettje szerepel majd.

A négyes döntőt jövő tavasszal ismét Kölnben rendezik.

A csoport:
TELEKOM VESZPRÉM, Vardar Szkopje (macedón), Vive Kielce (lengyel), Barcelona (spanyol), Meskov Breszt (fehérorosz), Montpellier HB (francia), IFK Kristianstad (svéd), Rhein-Neckar Löwen (német)

B csoport:
MOL-PICK SZEGED, Paris Saint-Germain (francia), PPD Zagreb (horvát), Flensburg-Handewitt (német), Skjern HB (dán), Motor Zaporizzsja (ukrán), Celje PL (szlovén), HBC Nantes (francia)
kézilabda Bajnokok Ligája Bajnokok Ligája kézilabda Telekom Veszprém MOL-Pick Szeged